Bitka kod Douéa
<s>Bitka kod Douéa se odigrala na zapadu Francuske 7. juna 1793. godine za vrijeme Rata u Vandeji između vandejskih kontrarevolucionarnih pobunjenika na jednoj, i snaga republikanske vlade na drugoj strani.</s><s>Do nje je došlo za vrijeme ofenzive koju su pobunjenici početkom juna bili pokrenuli sa ciljem da zauzmu važno republikansko uporište na rijeci Loire.</s><s>Njima su se suprotstavile republikanske snage koje su se sastojale od četiri bataljuna pod zapovjedništvom generala Françoisa Leigonyera i koje su brojale oko 3500 ljudi.</s><s>Pobunjenici, koji su u prethodnih mjesec dana bili postigli spekatkularne uspjehe, su pak uživali izuzetnu brojčanu prednost, te se procjenjuje da su imali između 20000 i 3000 ljudi.</s><s>Usprkos toga i usprkos toga što su prilikom nasilnog izviđanja dana ranije otjerali pobunjeničku prethodnicu, republikanske snage su bile iznenađene napadom; razvučene na nekoliko položaja lako su nadvladane od pobunjenika.</s><s>Leigonyerov pokušaj da organizira drugu liniju obrane nije uspio, te su se republiknaci povukli u potpunom rasulu prema Saumuru.</s><s>U samoj bitci nije bilo značajnijih gubitaka na obje strane, ali je Leigonyer u izvještaju vladi u Parizu naveo da je dio husara pod njegovom komandom prebjegao pobunjecima.</s><s>Leigonyer je nakon pisanja tog izvještaja podnio ostavku na mjesto zapovjednika, a ona je odmah prihvaćena, te nije sudjelovao u bitci kod Saumura nekoliko dana kasnije.</s>

<s>Izvori</s>

<s>Literatura
 , p. 251-255. tekst na Google Books.
 , p. 170.
 , p. 214. tekst na portalu gallica</s>

<s>1793
Vandejski rat</s>

